Folketing
2003-03-19

Nu er det blevet sagt mange gange, så nu skal vi lige have styr på det. Det er to eller tre fodnoter, som bliver vedtaget ved dagsordener 23 gange. Men det er altså to eller tre. Jeg synes, det er noget rent klums, at vi skal høre på det sludder. Så blev det i øvrigt dansk politik, og det blev overtaget af regeringen, og derfor er det så, hvad det er. Men det er altså to eller tre fodnoter, det drejer sig om. Det er meget upræcist at sige det på den anden måde. Og lad det så være. Den anden sag, jeg godt vil spørge hr. Peter Skaarup om, er: Hvorfor tror hr. Peter Skaarup, at kirkerne, når vi ser bort fra de ekstremistiske tungetalere, nogenlunde enigt afviser denne krig? Det er Det Mellemøstlige Kirkeråd, det er Det Lutherske Verdensforbund, det er World Council of Churches, det er det samlede National Council of Churches i USA, det er paven. Det er raden rundt. Det er den norske kirke. Det er hele vejen igennem.